L 45/1414
Jurnalul Oficial al Uniunii Europene
RO
24.2.2022
COMISIE PROIECTE-PILOT
CAPITOLUL PP 02 — INVESTIȚII STRATEGICE EUROPENE (continuare) PP 02 21
(continuare)
PP 02 21 04
(continuare) Aceste soluții ar trebui implementate pe două niveluri.
În primul rând: să se creeze o platformă digitală publică gratuită pentru diferitele industrii care operează în sectorul turismului.
Această platformă va promova interacțiunea dintre clienți și întreprinderi prin intermediul unor sisteme de rezervare care iau în considerare distanțarea socială și soluții de IA de gestionare a aglomerărilor de oameni, care permit, de exemplu, să se comande mâncare de luat la pachet sau să se facă rezervări în conformitate cu dispoziția locurilor din restaurante, baruri, hoteluri etc.
În practică, proprietarii pot introduce în aplicație materiale video, poze și alte surse de informații, permițându-le clienților să decidă exact unde și când să stea și să fie serviți și să își facă rezervările în consecință.
Pe de altă parte, proprietarii pot să își îmbunătățească o parte din sisteme dezvoltând și instalând instrumentele și infrastructura necesare pentru a se conecta mai bine cu clienții lor.
Grație acestei aplicații, consumatorii vor avea mai multă încredere să meargă în baruri, restaurante, hoteluri și alte structuri turistice.
În al doilea rând: să se introducă digitalizarea în operațiunile interne ale societăților care operează în sector, astfel încât restaurantele, barurile sau hotelurile să nu își mărească doar productivitatea, ci să devină și mai sigure pentru toți cei implicați, aspect ce s-ar putea dovedi deosebit de important în viitorul apropiat.
Pentru aceasta, întreprinderile pot, de pildă, să recurgă la roboți de dezinfectare pentru a curăța rapid spațiile publice sau pentru a dezvolta și a aplica soluții care reduc nevoia de interacțiuni interpersonale, cum ar fi sistemele de coduri QR sau sistemele de plată fără numerar.
Proiectul va sprijini, de asemenea, sectorul turismului oferind servicii de consultanță patronilor.
Aceste conținuturi sunt adaptate la tipul de întreprindere pentru care sunt concepute.
Și adevărul este că o aplicație UE nu va lăsa pe nimeni – adică, nicio întreprindere – în urmă.
Acest proiect-pilot va avea ca rezultat principal un nivel ridicat de digitalizare a IMM-urilor din sectorul turismului, care se speră că le va ajuta să fie mai bine pregătite să facă față schimbărilor venite o dată cu epidemia de COVID-19.
Pentru Comisie, sprijinirea digitalizării IMM-urilor europene este o prioritate clară, care a devenit și mai importantă în situația actuală.
Având în vedere importanța IMM-urilor în diferite sectoare ale sectorului turismului, ca sursă de valoare adăugată și de locuri de muncă, este esențial să se depună eforturi pentru a sprijini întreprinderile din acest sector pe durata acestei crize.
PP 02 21 05
Proiect-pilot — Mobilitate rurală durabilă pentru a asigura reziliența în contextul COVID-19 și a sprijini ecoturismul
Cifre (Credite diferențiate) Credite 2022 Angajamente
990 500
Credite 2021 Plăți
997 625
Angajamente
1 000 000
Execuție 2020 Plăți
Angajamente
Plăți
250 000
Comentarii
Acest proiect-pilot urmărește ideile din Pactul verde european, obiectivul de „a nu lăsa pe nimeni în urmă” și de a asigura o „tranziție justă”, care trebuie să se aplice și mobilității rurale.
Proiectul-pilot își propune, într-adevăr, pe de o parte, să reducă emisiile de CO2 generate de transporturi în conformitate cu obiectivele stabilite în Legea europeană a climei și, pe de altă parte, să promoveze legături mai bune în cadrul mobilității în zonele îndepărtate și cele rurale, precum și consolidarea capacităților, luând în considerare și incluzând în mod specific persoanele care nu pot sau nu doresc să dețină un autoturism (de exemplu femei, tineri, persoane în vârstă, persoane cu handicap și persoane defavorizate social), cu scopul de a stimula accesibilitatea și incluziunea.